
APSTIPRINĀTS 
ar ________ novada Domes __.__.20__.
lēmumu (prot.Nr._, _.§.)

________________ PIRMSSKOLAS IZGLĪTĪBAS IESTĀDES  ___________________
NOLIKUMS
_________
Izdots saskaņā ar 
Izglītības likuma 22.panta pirmo daļu, Vispārējās izglītības likuma 9.pantu un likuma „Par pašvaldībām” 21.panta pirmās daļas 8.punktu

I. Vispārīgie jautājumi

1. ______________ pirmsskolas izglītības iestāde _______________ (turpmāk – Iestāde) ir ___________ novada Domes (turpmāk – pašvaldība) dibināta un tās pakļautībā esoša vispārējās izglītības iestāde pirmsskolas izglītības programmas (-u) īstenošanai. Iestādes sastāvā iekļauta struktūrvienība ar nosaukumu ______________ pirmsskolas izglītības iestādes _______________ filiāle _____________.
2. Iestāde ir pastarpinātās pārvaldes iestāde. Iestādes darbības tiesiskais pamats ir Izglītības likums, Vispārējās izglītības likums, citi ārējie normatīvie akti, kā arī šis nolikums, kuru ir izstrādājusi Iestāde un kuru ir apstiprinājusi pašvaldība. Iestāde normatīvajos aktos noteiktā kārtībā ir reģistrēta izglītības iestāžu reģistrā un nodokļu maksātāju reģistrā.
3. Iestāde ir juridiska persona, tai ir savs zīmogs ar mazo valsts ģerboni (ar ____________ novada ģerboni). Iestādei ir konti kredītiestādēs. Iestādes finanšu, materiālo un nemateriālo līdzekļu un saimniecisko darījumu uzskaite atbilstoši normatīvajiem aktiem tiek veikta Iestādes grāmatvedībā.
4. Iestāde ir patstāvīga izglītības programmu izstrādē un īstenošanā, darbinieku izraudzīšanā, finanšu, saimnieciskajā un citā darbībā saskaņā ar Izglītības likumu, citiem likumiem un normatīvajiem aktiem un šo nolikumu.
5. Iestādes juridiskā adrese: ____________ iela __, ________, ____________ novads, LV-______. Iestādes struktūrvienības adrese:  „__________”, ____________ pagasts, ____________ novads, LV-_______. 

II. Iestādes darbības mērķis, pamatvirziens un uzdevumi

6. Iestādes darbības mērķis ir īstenot pirmsskolas izglītības programmu (-as) un sagatavot bērnus pamatizglītības apguvei.
7. Iestādes darbības pamatvirziens ir izglītojoša (un audzinoša) darbība .
8. Iestādes uzdevumi ir:
8.1. veicināt bērnu individualitātes veidošanos; 
8.2. nodrošināt katra bērna spējām atbilstošu fizisko, garīgo, emocionālo un sociālo attīstību;
8.3. sekmēt bērna droša un veselīga dzīvesveida prasmju attīstību;
8.4. nostiprināt un aizsargāt bērna drošību un veselību;
8.5. sekmēt bērna pašapziņas veidošanos, kuras pamatā ir bērna rīcības, darbības, jūtu, vēlmju un interešu apzināšanās, spēju izpausme aktīvā darbībā, ievērojot vispārcilvēciskās vērtības;
8.6. attīstīt katra bērna aktivitāti: ētiski estētisko, intelektuālo un fizisko aktivitāti, veidojot bērna iekšējo vēlmi izzināt apkārtējo pasauli un apgūt pieaugušo radīto pieredzi;
8.7. psiholoģiski sagatavot bērnu pamatizglītības apguvei.
8.8.izglītot bērnu vecākus vai aizbildņus.

III. Īstenojamās izglītības programmas

9. Iestāde īsteno normatīvajos aktos noteiktā kārtībā licencētu vispārējās pirmsskolas izglītības programmu (programmas kods 01011111).
10.Iestāde var īstenot interešu izglītības programmas, kuru izstrādāšanas, apstiprināšanas un finansēšanas kārtību nosaka pašvaldība.

IV. Bērnu uzņemšanas un atskaitīšanas kārtība 

11. Iestādē uzņem bērnus no pusotra gada līdz septiņu gadu vecumam.
12. Iestādē bērnus uzņem un vispārējās pirmsskolas izglītības grupas komplektē saskaņā ar pašvaldības saistošajiem noteikumiem un lēmumiem.
Bērnus speciālajā pirmsskolas izglītības iestādē vai grupā uzņem saskaņā ar Ministru kabineta noteikumiem, pašvaldības saistošajiem noteikumiem un lēmumiem  
13.Grupu komplektēšana Iestādē notiek katru gadu no 1.jūnija līdz 31.augustam. Uz brīvajām vietām Iestādē bērni pašvaldības saistošajos noteikumos noteiktā kārtībā var tikt uzņemti visa gada laikā.
14. Bērnam vietu Iestādē piešķir pašvaldības Izglītības pārvaldes vadītāja apstiprināta komisija pašvaldības saistošajos noteikumos noteiktā kārtībā. 
	15. Piesakot bērnu Iestādē, viens no bērna vecākiem vai bērna aizbildnis Iestādes vadītājam vai Iestādes vadītāja pilnvarotai personai iesniedz šādus dokumentus:
16.1. iesniegumu par bērna uzņemšanu Iestādē;
16.2. bērna dzimšanas apliecības kopiju, uzrādot oriģinālu; 
16.3. dokumentus, kas apliecina bērna veselības stāvokli. 
	17. Vecākiem, iesniedzot bērna dokumentus uzņemšanai Iestādē, ir pienākums uzrādīt personu apliecinošu dokumentu, kā arī aizbildnības tiesības apliecinošu dokumentu, ja dokumentus iesniedz persona, kura ir bērna aizbildnis.
	18. Iesniegumu par bērna uzņemšanu Iestādē Iestādes vadītājs vai Iestādes vadītāja pilnvarota persona reģistrē iesniedzēja klātbūtnē, un to kopā ar pārējiem šā nolikuma 16.punktā minētajiem dokumentiem ievieto Iestādes bērna personas lietā.
	19. Vecākiem vai aizbildņiem pirms bērna uzņemšanas Iestādē ir tiesības iepazīties ar šādiem Iestādes darbību reglamentējošiem dokumentiem: 
19.1. Iestādes reģistrācijas apliecību; 
19.2. pirmsskolas izglītības programmas (-u) licenci (-ēm); 
19.3. Iestādes nolikumu; 
19.4. pirmsskolas izglītības programmu (-ām); 
19.5. Iestādes iekšējās kārtības noteikumiem;
19.6. drošības noteikumiem.
20. Iestādē bērnu uzņem ar Iestādes vadītāja rīkojumu. 
21. Uzņemot bērnu Iestādē, vecāki vai aizbildņi un Iestāde noslēdz līgumu par pirmsskolas programmas apguvi saskaņā ar pašvaldības Izglītības pārvaldes vadītāja apstiprinātu paraugformu (saskaņā ar pašvaldības noteiktu līguma paraugu).
22. Bērnu atskaita no Iestādes ar Iestādes vadītāja rīkojumu saskaņā ar pašvaldības saistošajos noteikumos noteikto pamatojumu un kārtību.
Bērnus no speciālās pirmsskolas izglītības iestādes vai grupas atskaita saskaņā ar Ministru kabineta noteikumiem, pašvaldības saistošajiem noteikumiem un lēmumiem  
V. Izglītības procesa organizācija

23. Izglītības procesa organizāciju Iestādē nosaka Izglītības likums, Vispārējās izglītības likums, Ministru kabineta noteikumi, pašvaldības izdoti normatīvie akti un lēmumi, kā arī Iestādes Darba kārtības noteikumi, Iekšējās kārtības noteikumi, Iestādes Padomes reglaments (nolikums), Iestādes Pedagoģiskās padomes reglaments (nolikums) un citi Iestādes iekšējie normatīvie akti.
24. Izglītības process Iestādē tiek īstenots saskaņā ar Ministru kabineta apstiprinātām valsts pirmsskolas izglītības vadlīnijām un Izglītības un zinātnes ministrijas (turpmāk – IZM) izstrādātiem pirmsskolas izglītības mācību satura programmu paraugiem.
25. Pirmsskolas izglītības programmas (-u) apguve iestādē sākas kārtējā gada 1.septembrī.
26. Iestāde strādā 5 dienas nedēļā no pirmdienas līdz piektdienai.
27. Izglītības satura apguve tiek organizēta rotaļu, spēļu un rotaļnodarbību veidā. Rotaļnodarbības var notikt vienlaikus visai grupai, apakšgrupās vai arī individuāli.
28. Iestādē var tikt veidotas bērnu uzraudzības grupas. Šādu grupu izveidošanas, darbības un finansēšanas kārtību nosaka pašvaldība
29. Iestāde var sadarboties ar citām iestādēm un organizācijām audzināšanas un izglītošanas jautājumos.

VI. Izglītojamo pienākumi un tiesības

30. Vispārīgās izglītojamā tiesības un pienākumus nosaka Izglītības likums.
31. Izglītojamajam ir tiesības:
31.1. izmantot iestādes telpas, iekārtas, inventāru, un citus mācību procesam nepieciešamos līdzekļus, lai nodrošinātu garīgo, fizisko, sociālo spēju attīstību, iniciatīvas, zinātkāres, patstāvības un radošās darbības attīstību, psiholoģisko sagatavošanu pamatizglītības uzsākšanai;
31.2. saņemt profilaktisko veselības aprūpi un pirmo palīdzību Iestādē un tās organizētajos pasākumos;
31.3. uz personiskās mantas aizsardzību iestādē; 
31.4. uz dzīvībai un veselībai drošiem apstākļiem Iestādē un tās organizētajos pasākumos; 
31.5. īstenot citas ārējos un Iestādes iekšējos normatīvajos aktos noteiktās izglītojamā tiesības.
32. Izglītojamā pienākumi:
32.1. apgūt pirmsskolas izglītības programmu; 
32.2. ievērot Iestādes iekšējās kārtības noteikumus; 
32.3. būt pieklājīgam Iestādē un ārpus tās; 
32.4. ievērot citus ārējos un Iestādes iekšējos normatīvajos aktos noteiktos izglītojamā pienākumus.

VII. Iestādes struktūra un vadība,
pedagogu un citu darbinieku tiesības un pienākumi

	33. Iestādes struktūra ir dota pielikumā (struktūrshēma pielikumā).
	34. Iestādi vada vadītājs, kuru normatīvajos aktos noteiktajā kārtībā pieņem darbā un atbrīvo no darba pašvaldība, saskaņojot ar IZM. 
	35. Iestādes vadītājs:
35.1. vada Iestādes darbu kopumā;
35.2. nodrošina Iestādes izglītības programmas (-u) īstenošanu;
35.3. nodrošina likumu un citu normatīvo aktu ievērošanu un izpildi Iestādē;
35.4. organizē un piedalās Iestādes darbību reglamentējošo dokumentu un plānošanas dokumentu izstrādē un nodrošina to izpildi;
35.5. pieņem darbā pedagogus atbilstoši normatīvajos aktos noteiktajām profesionālās kvalifikācijas prasībām, kā arī citus Iestādes darbiniekus;
35.6. nosaka katra darbinieka kompetenci, pienākumus un tiesības; 
35.7. nosaka darbinieku darba samaksu saskaņā ar normatīvajiem aktiem;
35.8. plāno un organizē Iestādes saimniecisko un finansiālo darbību;
35.9. pārstāv Iestādes intereses valsts, pašvaldību un citās institūcijās;
35.10. nodrošina Iestādes padomes izveidi un darbību. Svarīgos jautājumos konsultējas ar Iestādes padomi, uzklausa viedokļus un pēc iespējas ņem vērā ieteikumus;
35.11. ir līdzatbildīgs par izglītojamo veselību un dzīvību saudzējošas vides nodrošināšanu Iestādē un tās organizētajos pasākumos;	
35.12. nodrošina Iestādes un tās apkārtnes uzturēšanu kārtībā;
35.13. izpilda citus normatīvajos aktos noteiktos izglītības iestādes vadītāja pienākumus.
36. Iestādes vadītājam ir tiesības:
36.1. pieņemt darbā un atbrīvot no darba Iestādes pedagogus, tehniskos un saimnieciskos darbiniekus, noteikt viņu kompetenci, pienākumus un tiesības;
36.2. saskaņojot ar pašvaldību noteikt Iestādes pedagoģisko darbinieku amata vienību skaitu; 
36.3. saskaņojot ar pašvaldību noteikt Iestādes tehnisko un saimniecisko darbinieku amata vienību skaitu;
36.4. ar rīkojumu noteikt par atsevišķiem jautājumiem atbildīgos Iestādes darbiniekus; 
36.5. deleģēt Iestādes darbiniekiem konkrētu uzdevumu, funkciju veikšanu;
36.6. savu pilnvaru ietvaros patstāvīgi lemt par Iestādes intelektuālo, finanšu un materiālo līdzekļu racionālu izmantošanu;
36.7. savas kompetences ietvaros Iestādes vārdā slēgt līgumus ar juridiskām un fiziskām personām;
36.8. noteikt Iestādes saimnieciskā personāla darba organizācijas formas, kā arī piemaksas par papildus darba veikšanu un darba apjoma palielināšanu apstiprinātā Iestādes budžeta ietvaros.
	37. Iestādes vadītājam ir pakļauti visi Iestādes darbinieki.
	38. Savas kompetences ietvaros Iestādē darbojas Iestādes padome un Iestādes pedagoģiskā padome.
	39. Iestādes vadītājam ir vietnieks (izglītības jomā; mācību un audzināšanas darbā). Iestādes vadītāja vietnieks nodrošina kvalitatīvu pedagoģiskā procesa organizāciju un norisi Iestādē. Iestādes vadītāja vietnieku ar rīkojumu amatā ieceļ, no amata atbrīvo, kā arī tā kompetenci nosaka Iestādes vadītājs.
40. Pedagogu vispārīgie pienākumi un tiesības ir noteiktas Izglītības likumā. Iestādes darbinieku pienākumus un tiesības nosaka Iestādes darba koplīgums, Iestādes darba kārtības noteikumi, darba līgums un amata apraksti. 

VIII. Iestādes padome

41. Lai nodrošinātu sabiedrības, pašvaldības, izglītojamo vecāku un Iestādes darbinieku līdzdalību Iestādes darba pilnveidošanā, tiek izveidota Iestādes padome.
42. Iestādes padome darbojas saskaņā ar Iestādes padomes reglamentu (nolikumu), ko saskaņojot ar Iestādes vadītāju, izdod Iestādes padome.

IX. Iestādes pedagoģiskā padome

43. Dažādu ar pedagoģisko procesu saistītu jautājumu risināšanai Iestādē darbojas Pedagoģiskā padome. Pedagoģisko padomi vada Iestādes vadītājs, un tās sastāvā ir visi Iestādē strādājošie pedagogi un Iestādes medicīnas māsa (ārstniecības persona). Pedagoģiskās padomes kompetence ir noteikta Vispārējās izglītības likumā, un tās darbība tiek īstenota atbilstoši Iestādes vadītāja apstiprinātam reglamentam (nolikumam). 

X. Iestādes iekšējo kārtību
reglamentējošo dokumentu pieņemšanas kārtība un iestāde, kurai privātpersona, iesniedzot attiecīgu iesniegumu, var apstrīdēt Iestādes izdotu administratīvo aktu vai faktisko rīcību

44. Iestāde saskaņā ar šo nolikumu un spēkā esošo ārējo normatīvo aktu prasībām patstāvīgi izstrādā Iestādes iekšējo kārtību reglamentējošos dokumentus (darba kārtības noteikumus, iekšējās kārtības noteikumus, drošības noteikumus u.c.). Tos apstiprina Iestādes vadītājs.
45. Administratīvā akta un faktiskās rīcības apstrīdēšanas un atcelšanas kārtību un principus nosaka Administratīvā procesa likums.
46. Iestādes izdotos administratīvos aktus var apstrīdēt pašvaldībā Administratīvā procesa likumā noteiktajā kārtībā. 

XI. Iestādes saimnieciskā darbība

47. Iestādei ir tiesības tās rīcībā esošo līdzekļu ietvaros iegādāties vai nomāt un īrēt pedagoģiskā procesa nodrošināšanai nepieciešamās telpas, iekārtas, inventāru, mācību līdzekļus un citus materiālos resursus, kā arī izmantot uzņēmumu, saimniecību, organizāciju, iestāžu un privātpersonu pakalpojumus, norēķinoties ar pārskaitījumiem, kā arī maksājot skaidrā naudā.
48. Iestādes vadītājam Iestādes budžeta ietvaros ir tiesības slēgt līgumus:
48.1. ar Iestādes pedagoģiskajiem darbiniekiem par mācību līdzekļu un materiālu izstrādi, par citu Iestādei vajadzīgu radošu darbu izpildi, par pedagogu profesionālo pilnveidi;
48.2. ar fiziskām un juridiskām personām par SKOLAI nepieciešamiem iepirkumiem, remontdarbiem, piegādes, nomas u.c. pakalpojumiem.
49. Iestāde var sniegt maksas pakalpojumus, ja tas netraucē izglītības programmas (-u) īstenošanai. Maksas pakalpojumu tarifus apstiprina pašvaldība.
50. Iestāde nodrošina bērnu ēdināšanu. Bērnu ēdināšanu Iestādē nodrošina komersants, ar kuru līgumu slēdz pašvaldība. Bērnu ēdināšanas maksas noteikšanas un samaksas kārtību nosaka pašvaldība.

XII. Iestādes finansēšanas avoti un kārtība

51. Iestādes finansējuma avoti ir :
51.1. valsts budžets;
51.2. pašvaldības budžets;
51.3. citi finanšu līdzekļi, kurus Iestāde var saņemt:
51.3.1. no fiziskām un juridiskām personām dāvinājumu un ziedojumu veidā;
51.3.2. sniedzot maksas pakalpojumus šī nolikuma vai pašvaldības noteiktajā kārtībā;
51.3.3. citos spēkā esošos normatīvos aktos paredzētajos gadījumos.
52. Maksu par pirmsskolas izglītības programmu apguvi Iestādē sedz no valsts un pašvaldības budžeta normatīvajos aktos noteiktajā kārtībā. Pašvaldība nodrošina Iestādes uzturēšanas un saimnieciskos izdevumus, to skaitā saimnieciskā personāla darba samaksu, un nosaka Iestādes finansēšanas kārtību no pašvaldības budžeta.
53. Iestādes finansiālie līdzekļi atrodas tās pilnīgā rīcībā un nevar tikt atsavināti. Tiesības rīkoties ar šiem līdzekļiem ir Iestādes vadītājam.
54. Darba samaksas fondā ekonomijas rezultātā atlikušie līdzekļi paliek Iestādes rīcībā un var tikt izmantoti Iestādes darbinieku materiālajai stimulēšanai.
55. Iestāde savu finansiālo darbību organizē, atverot norēķinu kontus kredītiestādēs budžeta līdzekļiem, ziedojumiem un dāvinājumiem, Eiropas Savienības projektu un citu finanšu avotu līdzekļiem. Visas finanšu un grāmatvedības operācijas ar  kredītiestādēm veic Iestādes vadītājs ar pirmā paraksta tiesībām un Iestādes grāmatvedis ar otrā paraksta tiesībām. Par grāmatvedības kārtošanu un visu saimniecisko darījumu apliecinošo dokumentu oriģinālu, kopiju vai datu saglabāšanu ir atbildīgs Iestādes vadītājs.
56. Iestādei ir tiesības lūgt vecākus, citas privātpersonas, kā arī uzņēmumus, organizācijas un citas institūcijas brīvprātīgi iemaksāt ziedojumus Iestādes vajadzībām.
57. Ziedojumu veidā iegūtie finanšu līdzekļi, ja nav norādīts konkrēts ziedojuma izlietojuma mērķis, izmantojami Iestādes materiālās bāzes uzturēšanai un attīstībai, mācību līdzekļu iegādei, Iestādes aprīkojuma iegādei vai Iestādes pedagogu materiālajai stimulēšanai. Par ziedojumu veidā iegūto finanšu līdzekļu izmantošanu Iestādes vadītājs ne retāk kā vienu reizi gadā sniedz pārskatu Iestādes padomei.
58. Iestāde par ziedojumiem, kas saņemti mantas veidā (dāvanām), sastāda pieņemšanas aktu, kurā norāda ziedoto mantu daudzumu, kvalitatīvos rādītājus, kā arī ziedojumu vērtību naudas izteiksmē un iegrāmato šīs materiālās vērtības atbilstoši grāmatvedības uzskaites prasībām. Pēc vecāku vai citu personu iniciatīvas veiktie Iestādes telpu remonti ar vecāku vai citu personu ziedotiem materiāliem un darbaspēku arī uzskatāmi kā ziedojums, kas saņemts mantas vai pakalpojuma veidā. 

XIII. Iestādes reorganizācijas un likvidācijas kārtība

59. Iestādi reorganizē vai likvidē pašvaldība, saskaņojot ar IZM.
 
XIV. Iestādes nolikuma un tā grozījumu pieņemšanas kārtība
 
60. Iestādes nolikumu apstiprina vai grozījumus un papildinājumus tajā veic pašvaldība pēc Iestādes vadītāja, Iestādes padomes vai pašvaldības priekšlikuma.

XV. Citi tiesību aktos noteiktie Iestādes pienākumi

61. Iestāde plāno savu attīstību trīs gadu termiņa ietvaros. Iestādes attīstības plānu apstiprina Iestādes vadītājs un to saskaņo ar pašvaldību.
62. Iestāde normatīvajos aktos noteiktā kārtībā pārvalda Iestādes dokumentus un arhīvu.
63. Iestāde normatīvajos aktos noteiktā kārtībā sagatavo gada finanšu pārskatu.
64. Iestāde atbilstīgi normatīvo aktu prasībām un noteiktajai kompetencei veic informācijas ievadīšanu un aktualizēšanu Valsts izglītības informācijas sistēmā.
65. Atbilstoši normatīvajiem aktiem Iestāde noteiktā laikā un pēc noteiktas formas sagatavo atskaites un iesniedz tās pašvaldības izglītības pārvaldei vai IZM.
66. Veselībai nekaitīgu un drošu apstākļu radīšanai darbam un izglītības procesam Iestādē tiek nodrošināta darba aizsardzības noteikumu ievērošana. Pašvaldība katru gadu savu iespēju robežās paredz līdzekļus Iestādes darba vides riska uzraudzībai un darba aizsardzības plāna pasākumu īstenošanai.
67. Iestāde piešķirto budžeta līdzekļu ietvaros nodrošina normatīvajos aktos noteikto higiēnas prasību ievērošanu Iestādes telpās un teritorijā.
68. Iestāde nodrošina ugunsdrošības noteikumu ievērošanu atbilstīgi normatīvajiem aktiem.	

XVI. Noslēguma jautājums

69. Šis nolikums stājas spēkā 20___. gada __________________.




______________ pirmsskolas izglītības iestādes _______________  			
vadītājs					        _______________ 


